«Бекітемін»

№ 36 ЭБЖОБББМ басшысының

міндетін атқарушы

\_\_\_\_\_\_\_\_\_\_\_\_\_\_\_Р. Муратов

**«Бүкіл отбасымызбен оқимыз» мектеп байқауы туралы ереже**

№ 36 ЭБЖОБББМ «Оқуға құштар мектеп – оқуға құштар ұлт» жобасы аясында үздік оқитын отбасына байқау жариялайды.

**1. Жалпы ережелері.**

1.1. Осы ереже «Бүкіл отбасымызбен оқимыз» байқауын (бұдан әрі – Байқау) ұйымдастыру және өткізу тәртібін айқындайды.

1.2. Байқау отбасылық оқу арқылы оқуға тартуға бағытталған.

1.3. Байқаудың ұйымдастырушысы №36 ЭБЖОБББМ әкімшілігі болып табылады.

1.4. Байқауға дайындықты сынып жетекшілері, ата-аналар жүзеге асырады.

**2. Байқаудың мақсаттары мен міндеттері.**

2.1. Орта жастағы және ересек балаларды оқуға тарту.

2.2. Отбасылық оқу дәстүрлерін дамыту.

2.3. Ересектер мен балалардың бірлескен оқырман шығармашылығын ұйымдастыру.

2.4. Ең белсенді және шығармашылық оқырман отбасыларын анықтау және көтермелеу.

**3. Байқауға қатысушылар.**

3.1. Байқауға 5-7 сынып оқушылары мен олардың ата-аналары қатысады.

**4. Өткізу мерзімі.**

10-28 сәуір – бірінші кезең;

2-3 мамыр – екінші кезең;

4 мамыр - байқау қорытындысын шығару.

**5. Байқаудың шарттары мен өлшемшарттары.**

5.1. Байқаудың бірінші кезеңінде 5-7 сынып оқушылары ата-аналарымен бірге Мұхтар Әуезовтің «Абай жолы» кітабының 1 томын өз бетінше оқиды.

5.2. Екінші кезең - 40 минут ішінде қатысушылар тест тапсырмаларын орындауы керек - оқылған кітап бойынша 25 сұрақ.

5.3. Нәтижелерді есептеу кезінде оқушының да, оның ата-анасының да жалпы ұпайлары ескеріледі.

**6. Қорытындылау. Марапаттау.**

6.1. Ата-ана мен оқушы балдарының жалпы сомасы байқауға қатысушылар арасында жеңімпазды анықтайды.

6.2. Жеңімпаз - отбасы бағалы сыйлықпен марапатталады.

6.3. Жеңімпаздар 1-2-3 орын дипломдарымен марапатталады.

6.4. **Байқаудың бас жүлдесі - спорттық велосипед.**

**7. Байқау қазылар алқасы.**

7.1. Қазылар алқасының құрамына мектептің ата-аналар комитеті, демеушілер, филолог-мұғалімдер, «Оқуға құштар мектеп» жобасының жетекшісі, мектеп кітапханасының меңгерушісі кіреді.